**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՓԵՏՐՎԱՐԻ 18-Ի N 218-Լ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. **Ֆինանսների նախարարություն** | 13.07.2021  01/8-3/11170-2021 |
| ՀՀ ֆինանսների նախարարությունը հայտնում է, որ Ձեր ս.թ. հունիսի 29-ի N ՄՆ//27283-2021 գրությամբ ներկայացված «Հայաստանի Հանրապետության կառավարության 2021 թվականի փետրվարի 18-ի N 218-Լ որոշման մեջ փոփոխություն կատարելու մասին» ՀՀ կառավարության որոշման նախագծի վերաբերյալ դիտողություններ և առաջարկություններ չունի: | Ընդունվել է։ |
| 1. **Արդարադատության նախարարություն** | 08.07.2021  27.2/19913-2021 |
| 1. «Հայաստանի Հանրապետության կառավարության 2021 թվականի փետրվարի 18-ի N 218-Լ որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) հիմնավորման համաձայն՝ նախագծի նպատակն է Արցախի Հանրապետությունում հաշվառված կամ փաստացի բնակված քաղաքացիներին 4 ամիս ժամկետով ամսական դրամական օգնություն տրամադրման կարգում հստակեցնել, որ այն դեպքում, երբ շահառուն սխալ է նշում իր քարտային հաշվին կցված վճարային քարտի համարը կամ որևէ այլ պատճառով հնարավոր չէ գումարը փոխանցել շահառուի քարտային հաշվին, ապա գումարը կանխիկացնելու համար շահառուն կարող է անձամբ ներկայանալ բանկի մասնաճյուղ մինչև 2021 թվականի օգոստոսի 1-ը։ Մինչդեռ հարկ է նշել, որ վերոնշյալ խնդիրն արդեն իսկ կարգավորված է Հայաստանի Հանրապետության կառավարության 2021 թվականի փետրվարի 18-ի N 218-Լ որոշման կարգի 25-րդ կետով, ուստի նախագծով նախատեսվող կարգավորումներն ունեն լրացուցիչ հիմնավորման կարիք: | Առաջարկությունն ընդունվել է։  Նախագծի հիմնավորումը խմբագրվել է։ |
| 2. Նախագծի 1-ին կետի «23-րդ» բառերից առաջ անհրաժեշտ է լրացնել «1-ին կետով հաստատված կարգի» բառերը: | Առաջարկությունն ընդունվել է։  Լրամշակված նախագծում հստակեցվել է, որ 23-րդ կետը Հավելվածի կետն է։ |
| 3. Նախագծի 2-րդ կետի «պաշտոնական» բառն անհրաժեշտ է հանել՝ հաշվի առնելով «Նորմատիվ իրավական ակտերի մասին» օրենքի 23-րդ հոդվածի 7-րդ մասի պահանջները: | Առաջարկությունն ընդունվել է։  Նախագծի 2-րդ կետից «պաշտոնական» բառն հանվել է։ |
| 1. **Ֆինանսների նախարարություն** | 24.08.2021  01/8-3/13487-2021 |
| Ուսումնասիրելով «Հայաստանի Հանրապետության կառավարության 2021 թվականի փետրվարի 18-ի N 218-Լ որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը (այսուհետ՝ Նախագիծ), որով նախատեսվում է Արցախի Հանրապետությունում հաշվառված կամ փաստացի բնակված քաղաքացիներին 4 ամիս ժամկետով ամսական դրամական օգնություն տրամադրելու կարգում հստակեցնել դրամական օգնություն տրամադրելու ժամկետները, ինչպես նաև սահմանել դատական կարգով անհայտ բացակայող ճանաչված, Արցախի կենսաթոշակառու հանդիսացող շահառուներին նշանակված դրամական օգնության գումարը վճարելու հետ կապված կարգավորումները, հայտնում ենք հետևյալը.  Հարկ է նշել, որ Նախագծին կից հիմնավորման մեջ նշվում է, որ հնարավոր է Արցախի Հանրապետությունից ավելի մեծ թվով շահառուների տվյալների ստացումը, որն ենթադրում է շահառուների շրջանակի ընդլայնում, ուստի այն կարող է հանգեցնել ՀՀ պետական բյուջեից լրացուցիչ հատկացումների պահանջի (ֆինանսական գնահատականը բացակայում է):  Միաժամանակ, հստակ չեն Նախագծով նախատեվող ժամկետների երկարաձգման արդյունքում շահառուների համար արդյունքային ցուցանիշների բարելավումների գծով ակնկալվող փոփոխությունները: | Ընդունվել է:  Ֆինանսական գնահատականը և շահառուների համար բարելավումների գծով ակնկալվող արդյունքները ներառված են Նախագծի հիմնավորման մեջ: Այդ տվյալներն աշխատանքային կարգով ստացվել են Արցախի Հանրապետության իրավասու մարմնի կողմից:  Ընդ որում Նախագծով շահառուների նոր շրջանակի ընդլայնում չի նախատեսվում, փոփոխությունը վերաբերում է վճարման ժամկետներին, որոնք նախագծով առաջարկվում է երկարաձգել, հաշվի առնելով այն հանգամանքը, որ Արցախի իրավասու մարմնի կողմից շահառուների ցանկերն ամբողջությամբ չեն ստացվել: Այդ տրամաբանությամբ երկարաձգվում է նաև Արցախի Հանրապետության իրավասու մարմնից շահառուների ցուցակների ստացման ժամկետները:  Իսկ վճարումների իրականացման համար լրացուցիչ ֆինանսական միջոցների անհրաժեշտության վերաբերյալ ՀՀ աշխատանքի և սոցիալական հարցերի նախարարությունը կանխատեսել չի կարող, քանի որ շահառուների տվյալներն ստացվում են Արցախի Հանրապետությունից: |